
ประกาศองค์การบริหารส่วนตำบลปากพนังฝั่งตะวันตก 
เรื่อง  แก้ไขประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก   เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง ครูผู้ดูแลเด็ก

  			ตามที่องค์การบริหารส่วนตำบลปากพนังฝั่งตะวันตก  อำเภอปากพนัง  จังหวัดนครศรีธรรมราช  ได้ประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก   เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง  ครูผู้ดูแลเด็ก  จำนวน  ๑  อัตรา  ตามประกาศองค์การบริหารส่วนตำบลปากพนังฝั่งตะวันตก ลงวันที่  ๒๔  ตุลาคม  255๗  โดยดำเนินการรับสมัครตั้งแต่วันที่ ๑๗ – 2๑  พฤศจิกายน  255๗  นั้น 
เพื่อให้การดำเนินการสอบแข่งขันในครั้งนี้เป็นไปด้วยความเรียบร้อย ตามประกาศประกาศคณะกรรมการพนักงานส่วนตำบลจังหวัดนครศรีธรรมราช  เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๑๔ กรกฎาคม ๒๕๔๙ ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๔ กุมภาพันธ์ ๒๕๕๓  จึงขอแก้ไขประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก   เพื่อบรรจุและแต่งตั้งเป็นพนักงานครูองค์การบริหารส่วนตำบล  ตำแหน่ง  ครูผู้ดูแลเด็ก ตามรายละเอียดดังนี้ 
เดิม ข้อ ๙  กำหนดวัน  เวลา  และสถานที่คัดเลือก   
องค์การบริหารส่วนตำบลปากพนังฝั่งตะวันตก จะดำเนินการคัดเลือกกรณีมีเหตุพิเศษไม่ต้อง
สอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  ในวันศุกร์ที่ ๒๘ พฤศจิกายน ๒๕๕7 เวลา ๐๘.๓๐ น. เป็นต้นไป  ณ  ห้องประชุมองค์การบริหารส่วนตำบลปากพนังฝั่งตะวันตก
แก้ไขเป็น  ข้อ ๙  กำหนดวัน  เวลา  และสถานที่คัดเลือก   
องค์การบริหารส่วนตำบลปากพนังฝั่งตะวันตก จะดำเนินการคัดเลือกกรณีมีเหตุพิเศษไม่ต้อง
สอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  ในวันอังคารที่ ๒  ธันวาคม  ๒๕๕7        เวลา ๐๙.๐๐ น. เป็นต้นไป  ณ  ศูนย์พัฒนาเด็กเล็กบ้านบางผึ้ง  หมู่ที่  ๑  ตำบลปากพนังฝั่งตะวันตก  อำเภอปากพนัง  จังหวัดนครศรีธรรมราช

		จึงประกาศให้ทราบโดยทั่วกัน
                              
ประกาศ  ณ  วันที่  ๑๗  พฤศจิกายน  พ.ศ.  ๒๕๕๗    

